**雪蘭莪州**（馬來話：Selangor，英語音標：/səˈlæŋə/，馬來語：[s(ə)laŋo(r)]；簡稱**雪州**，係馬來西亞十三個州嘅其中一個，喺馬來亞半島西海岸中部，首府係沙亞南。雪蘭莪州係一個新興城市，全境環繞吉隆坡同布城呢兩個聯邦直轄區，北部同霹靂州為鄰、東部接彭亨州、南部同森美蘭州為鄰。雪蘭莪同埋吉隆坡經常合稱做「雪隆」。

雪州嘅第一個城市係皇城巴生市。另一個主要城市係喺2006年6月20號被授予大城市地位嘅八打靈再也。雪州係馬來西亞除咗沙撈越以外擁有多個大城市嘅州屬。

雪州喺馬來西亞嘅國內生產總值（GDP）中貢獻2399.68億令吉（大約555億美元），2015年佔國內生產總值22.6％。雪州亦係馬來西亞最發達嘅州屬，擁有良好嘅基礎設施，例如高速公路同交通運輸系統。雪州同時亦係擁有全國最多人口嘅州屬，生活水平較高，貧窮率亦係全國最低。

政區
--

鵝嘜縣
烏魯冷岳縣
烏魯雪蘭莪縣
巴生縣
八打靈縣
瓜拉雪蘭莪縣
瓜拉冷岳縣
沙白安南縣
雪邦縣

雪蘭莪一共有9個縣（馬來話：daerah），由12個地方政府管轄，縣署（政府所在地）就係州行政機關嘅分部。

### 雪蘭莪縣屬

| 序 | 縣 | 政府所在地 | 2010年人口 |
| --- | --- | --- | --- |
| 1 | 鵝嘜縣 | 士拉央新鎮（英文：Bandar Baru Selayang）（Bandar Baru Selayang） | 682,996 |
| 2 | 烏魯冷岳縣 | 萬宜新鎮 | 1,141,880 |
| 3 | 烏魯雪蘭莪縣 | 新古毛 | 205,049 |
| 4 | 巴生縣 | 巴生市 | 848,149 |
| 5 | 瓜拉冷岳縣 | 直落拿督（英文：Teluk Datok）（Teluk Datok） | 222,261 |
| 6 | 瓜拉雪蘭莪縣 | 瓜拉雪蘭莪 | 210,406 |
| 7 | 八打靈縣 | 梳邦 | 1,782,375 |
| 8 | 沙白安南縣 | 大港 | 106,158 |
| 9 | 雪邦縣 | 沙叻丁宜（英文：Salak Tinggi）（Salak Tinggi） | 212,050 |

### 雪蘭莪地方政府

| 縣 | 地方政府 |
| --- | --- |
| 沙白安南縣 | 沙白安南縣議會 |
| 烏魯雪蘭莪縣 | 烏魯雪蘭莪縣議會 |
| 瓜拉雪蘭莪縣 | 瓜拉雪蘭莪市議會（2021年3月1號） |
| 巴生縣 | 巴生市議會 |
| 莎阿南市政廳 |
| 八打靈縣 |
| 八打靈再也市政廳 |
| 梳邦再也市政廳 |
| 烏魯冷岳縣 | 加影市議會 |
| 安邦市議會 |
| 鵝嘜縣 |
| 士拉央市議會 |
| 瓜拉冷岳縣 | 瓜拉冷岳市議會 |
| 雪邦縣 | 雪邦市議會 |

主要城市
----

* 莎阿南（Shah Alam）－雪蘭莪州嘅首府
* 八打靈再也（Petaling Jaya）－吉隆坡最早嘅衛星城市
* 巴生（Klang）－港口城市，亦係雪蘭莪州嘅皇城
* 雪邦（Sepang）－雪邦國際賽道同吉隆坡國際機場都喺呢度
* 士拉央（Selayang）
* 安邦（Ampang）
* 梳邦再也（Subang Jaya）
* 蒲種（Puchong）
* 白沙羅（Damansara）
* 加影（Kajang）
* 瓜拉雪蘭莪（Kuala Selangor）－雪蘭莪嘅古城

人口
--

雪蘭莪州係馬來西亞人口最多嘅州屬，擁有全國最大城市帶——巴生谷。雪州喺馬來西亞半島中心，優越嘅地理位置令佢能夠急速發展，係馬來西亞嘅交通同工業中心，創造好多就業機會，吸引到好多國內其他州屬甚至係海外居民移民去呢度，尤其係印尼、菲律賓、越南、緬甸、孟加拉、印度、巴基斯坦、中國、尼泊爾等地移民。其中有唔少外籍勞工非法入境，特別係嚟自印尼嘅非法移民，令到雪蘭莪人口急速增長（其中士拉央區羅興亞人已經佔多數人口）。

雪蘭莪州係馬來西亞人口最多嘅州屬，近幾十年嚟，由於巴生谷急速發展，好大程度上顯住增加州內人口。1980年嘅人口為1,426,250人。到2000年，就已翻咗一番，達到3,941,316人。截至2015年，雪州人口一共有5,874,100人。

### 種族

| 種族 | 人口 |
| --- | --- |
| 2010年 | 2015 |
| 馬來人 | 2,814,597 | 51.34% | 3,069,100 | 52.24% |
| 其他土著 | 62,657 | 1.14% | 77,500 | 1.32% |
| 土著總數 | 2,877,254 | 52.48% | 3,146,600 | 53.57% |
| 華人 | 1,441,774 | 28.6% | 1,499,400 | 25.52% |
| 印度人 | 679,130 | 13.5% | 712,000 | 12.12% |
| 其他種族 | 42,163 | 0.8% | 41,400 | 0.70% |
| 馬來西亞公民總數 | 5,040,321 | 98,03% | 5,399,400 | 91.92% |
| 非馬來西亞公民 | 421,820 | 1.87% | 474,700 | 8.08% |
| **總數** | **5,482,141** | **100.00%** | **5,874,100** | **100.00%** |

雪蘭莪馬來人嘅血統受到布吉人、柔佛、米南佳保、Mandail、爪哇、Banjarese、羅蘭人同本古魯人影響，其中接近全部馬來人係穆斯林。爪哇後裔喺雪州西海岸地區，例如沙白安南縣、瓜拉雪蘭莪縣、巴生縣、瓜拉冷岳縣同雪邦縣佔主導地位。雪州人口亦包括華人同印度人，係州入面主要少數民族。擁有三千人口嘅瑪美里人係半島原住民嘅主要分支，可以喺加厘島（Pulau Carey）揾到，並依然保存住佢哋嘅文化同語言，同時適應現代生活方式。雪蘭莪憑借其先進嘅發展狀況，通過貿易、商業同教育方面同其他相對較落後地區有更多嘅跨國聯係。

### 宗教信仰


| 2010年雪蘭莪州宗教信仰 |
| --- |
| 宗教 |  |  | 百分比 |  |
| 伊斯蘭教 |    | 57.9% |
| 佛教 |    | 24.4% |
| 印度教 |    | 11.6% |
| 基督宗教 |    | 3.8% |
| 中國民間信仰 |    | 0.5% |
| 無神論 |    | 0.4% |
| 未明 |    | 1.4% |

黑風洞係印度以外最熱門嘅印度教神社之一，神祇為室建陀
根據2010年人口普查報告，雪州人口其中57.9％為穆斯林、24.4％為佛教徒、11.6％為印度教徒、3.8％為基督徒、0.5％為道教同中國民間信仰、0.4％為其他宗教徒、宗教未明佔1％同埋0.4％為無神論。

### 市鎮人口

以下為截止2016年雪州十大人口城市：

| 排名 | 城市 | 2016年人口（人） |
| --- | --- | --- |
| 1 | 巴生市 | 1,089,099 |
| 2 | 安邦 | 788,145 |
| 3 | 梳邦再也 | 767,899 |
| 4 | 莎亞南 | 680,211 |
| 5 | 八打靈再也 | 644,291 |
| 6 | 蕉賴 | 633,002 |
| 7 | 加影 | 480,277 |
| 8 | 士拉央 | 265,297 |
| 9 | 青翠木花園（Taman Greenwood，或指鵝嘜） | 162,084 |
| 10 | 萬撓 | 157,563 |

政治
--

雪州嘅制度係君主立憲制，其中最高統治者嚟自2001年開始成為蘇丹嘅蘇丹沙拉弗丁（Sultan Sharafuddin Idris Shah）。由2014年9月23號開始，希望聯盟人民公正黨嘅阿茲敏阿里開始擔任州務大臣（地位相同於檳城首長）至今。

### 憲法

雪蘭莪州嘅憲法喺1959年2月26號生效。憲法分咗兩部分。根據1959年憲法，雪蘭莪係君主立憲制。

### 皇室

雪蘭莪蘇丹皇宮
雪蘭莪嘅「蘇丹」係雪蘭莪嘅憲法統治者。蘇丹嘅作用、權力同義務喺1959年嘅憲法中有所規定。憲法闡明蘇丹理事會擁有州行政權力，係伊斯蘭教州領導以及州嘅象徵。呢個位置只可以由雪蘭莪王室一名成員擔任。現任統治者係由2001年以嚟擔任呢一個職務嘅蘇丹沙拉弗丁殿下。

### 州內閣

1959年憲法生效後，州內閣同蘇丹成為雪蘭莪州政府行政部門，由州務大臣領導，以及其他10位行政議員。內閣成員由蘇丹任命，而呢啲成員都係由嗰屆州議會成員選出。依家嘅雪州州務大臣係尊敬的拿督斯里阿米魯丁沙利。

### 州立法議會

雪州仲有一個立法機構，叫做雪蘭莪州議會。佢類似馬來西亞下議院，但僅限於制定同州有關嘅法律。成員喺馬來西亞選舉中由人民選出，通常同下議院選舉同時舉行。每個州議員任期五年。喺任期屆滿之前，州議會將會解散，並進行選舉選出新成員。

經濟
--

巴生港北港水岸。
雪州經濟由漸進嘅市場經濟組成。雪州經濟核心係商業同服務業。

雪蘭莪係馬來西亞經濟最發達嘅州屬，國民生產總值（GDP）同購買力平價（PPP）都高過其他州屬。所以，州政府喺2005年8月27號正式宣佈雪州係馬來西亞第一個先進州屬。雪州嘅人類發展指數亦係全國最高。

### 商業、工業同服務業

沙亞南工業區
商業、工業同服務業係雪蘭莪州主要經濟活動，佔咗雪蘭莪州58%國民生產總值（GDP）。馬來西亞幾個主要工業區都喺雪蘭莪州入面，主要係生產電子產品、化學品同汽車，包括兩間大型馬來西亞國產車公司寶騰同馬來西亞第二國產車。進口車輛亦喺雪州組裝，例如豐田、日產、福士汽車、寶馬、保時捷、富豪等。

好多外商亦將佢哋嘅馬來西亞分部設喺雪蘭莪。雪蘭莪主要工業城市有梳邦再也、沙亞南、巴生、加影、萬撓、士拉央、安邦同八打靈再也 。巴生港係雪蘭莪工業發展嘅核心，因為佢係馬來西亞最繁忙嘅港口。雪蘭莪亦因此吸引好多外資嚟投資。

服務業佔咗雪蘭莪經濟大約38%。

### 農業

除咗工業，農業亦貢獻雪州GDP 3.1%，令到雪州經濟蓬勃發展。雪蘭莪主要農作物有楊桃、木瓜、香蕉等。雖然雪州唔係稻米嘅主要生產地，但係瓜拉雪蘭莪縣同沙白安南縣嘅稻田提升咗呢個地區嘅展。其他農業活動包括棕櫚同橡膠種植園。

交通
--

喺雪邦嘅吉隆坡國際機場
白沙羅－蒲種大道
雪蘭莪擁有航空、道路同鐵路系統，交通係全馬最發達嘅州屬之一。西馬西海岸例如南北大道都經過呢個州，同時雪州擁有超過20條高速公路。呢個州大部分高速公路都需要收費，道路使用者必須使用儲值卡例如一觸即通卡（Touch 'n Go）或者Smart TAG嚟畀錢。

馬來西亞最繁忙機場——吉隆坡國際機場喺雪邦，吉隆坡國際機場由主航站樓建築、衛星航站樓A同klia2（吉隆坡國際機場第二航站樓）組成。另一個國際機場—蘇丹阿都阿茲沙機場就喺梳邦，亦叫梳邦天空花園（Subang Skypark），係東南亞私人航空嘅主要機場樞紐。

巴生港係馬來西亞最繁忙嘅港口，喺雪州西端沿海地帶。

馬來亞鐵路通勤鐵路（KTM通勤鐵路，KTM Komuter）提供前往雪州主要城鎮例如加影、巴生港、沙亞南、梳邦再也、八打靈再也、萬撓等地服務。亦通往吉隆坡中央車站，一個喺市中心嘅現代交通樞紐，可以通過呢度轉乘至其他鐵路路線。雪州境內亦有輕快鐵（俗稱*LRT*）服務網，由3Ampang Line、4Sri Petaling Line、5Kelana Jaya Line同埋預計將於2020年啟用嘅11*Johan Setia Line*組成，都係由快捷通軌道營運。

另外，7吉隆坡機場支線（KLIA Transit）亦喺雪州境內設有幾個站。

### 大城堡同格拉那再也線輕軌延長線

2006年8月29號，馬來西亞政府宣佈格拉那再也線（Kelana Jaya Line）將會延長至雙威鎮、梳邦再也、UEP梳邦再也（USJ）同布特拉高原。呢個計劃總值70億令吉，以擴張巴生谷公交網絡。

呢項計劃亦包括安邦線（依家叫大城堡線，Sri Petaling Line），延長至蒲種同吉隆坡西南部市郊。同時，呢項計劃仲包括雙溪毛糯－加影線（簡稱雙加捷運、捷運1號線或者SBK，Sungai Buloh-Kajang Line），由雙溪毛糯至加影。

2009年9月，馬來西亞基建公司（Prasarana）開始規劃建設延長線，並畀民眾喺3個月展覽期間反饋。呢項計劃令到格拉那再也線同安邦線（大城堡線）增加13個新車站並延長17.7公里。布特拉高原站係呢兩條延長線嘅轉乘站。工程喺2013年中開始至2016年7月正式開通。

### 捷運線

巴生谷捷運系統被譽為馬來西亞有史以嚟最大型嘅基礎建設工程，計劃投資366億令吉興建3條高運量地鐵線，路線總長度超過150公里，形成連接首都方圓20公里地區嘅軌道交通網絡，預計每日載送乘客量最高可達200萬人次；一號線為連接雙溪毛糯、哥打白沙羅、吉隆坡、蕉賴、加影嘅雙溪毛糯－加影線（MRT SBK Line）；二號線為連接雙溪毛糯、甲洞、吉隆坡、沙登、布城嘅雙溪毛糯－沙登－布城線（MRT SSP Line）；三號線係連接吉隆坡市中心商業地帶嘅環狀線（MRT Circle Line）。

其中9Kajang Line第一階段線路已喺2016年12月開通，剩餘車站亦喺2017年7月正式開通。12*Putrajaya Line*依家仲起緊，目標係2022年全面開通。而13*Circle Line*就仲喺規劃階段。

醫療
--

### 醫院

#### 政府醫院

* 加影醫院
* 沙登醫院
* 雙溪毛糯醫院
* 巴生醫院（Tengku Ampuan Rahimah Hospital）
* 士拉央醫院
* 安邦醫院
* 萬津醫院
* 沙白安南醫院（Tengku Ampuan Jemaah Hospital）
* 丹絨加弄醫院
* 新古毛醫院
* 莎亞南醫院
* 賽城醫院

#### 私家醫院

* Alpha專科醫院
* Assunta醫院
* 梳邦再也醫藥中心（Subang Jaya Medical Centre）
* Beacon國際專科醫院
* BP專科醫院
* 哥倫比亞亞洲醫院（Columbia Asia Hospital）
* DEMC專科醫院（沙亞南）
* Golden Horses健康庇護所
* Ampang Puteri KPJ專科醫院
* 白沙羅KPJ專科醫院
* 加影KPJ專科醫院
* 巴生KPJ專科醫院
* 雪蘭莪KPJ專科醫院
* Lifecare Diagnostic醫藥中心
* 班台醫院（巴生）
* 森那美醫藥中心（梳邦再也）
* 森那美醫藥中心（阿拉白沙羅(Ara Damansara)）
* Sri Kota 專科醫藥中心（巴生）
* 雙威醫療中心（Sunway Medical Centre）
* 麗陽醫藥中心（哥打白沙羅，Tropicana Medical Centre）
* 敦胡先翁國家眼科醫院（Tun Hussein Onn National Eye Hospital）
* Vista眼科專科（Vista Eye Specialist）

飲食
--

雪蘭莪嘅傳統馬來飲食受柔佛、布吉人、爪哇、米南佳保人嘅文化影響。

巴生羅惹同巴生Lontong係巴生同莎亞南出名嘅美食。其他美食有Mee Rebus、加影沙爹、Nasi Ambeng、雪蘭莪叻沙、Soto、Sambal Tahun、Bakso、Ketam Darul Ehsan、Ikan Masak Asam Pedas、Ayam Masak Kicap同Sayur Masak Rebung      。

旅遊
--

喺雪邦嘅雪邦國際賽道
喺靈市萬達鎮嘅萬達廣場係馬來西亞最大嘅購物中心
旅遊業佔雪州經濟比重好多，州入面亦有好多旅遊景點。其中雪州主要旅遊景點有沙亞南嘅i-City，一個智能商業零售樞紐，四周圍畀LED燈光環繞，仲有一個室內冰雪公園。喺安邦嘅國家動物園（Zoo Negara），係馬來西亞最大嘅動物園，擁有超過四千種動物。喺雪邦嘅雪邦國際賽道係馬來西亞唯一一個舉辦好多賽車比賽場地，曾經舉辦一級方程式賽車（F1）多年。喺雙威鎮嘅雙威水上樂園（Sunway Lagoon），係馬來西亞首屈一指嘅主題公園。其他喺雪州嘅主題公園包括喺沙登嘅綠水坊Wonderland（The Mines Wonderland）同喺沙亞南嘅潮濕世界水上樂園（Wet World Water Park）。

其他州入面旅遊景點包括喺士拉央黑風洞鎮嘅黑風洞，沙亞南、巴生、吉膽島等地方。雪州最熱門沙灘喺雪邦縣峇眼拉浪（Bagan Lalang）嘅雪邦黃金海岸（Sepang Gold Coast）、Batu Laut同摩立（Morib）海灘。雪州亦擁有好多生態旅遊景點，例如喺瓜拉雪蘭莪嘅螢火蟲公園、沙亞南嘅馬來西亞農業公園、共和聯邦森林公園、士拉央同甲洞嘅馬來西亞森林研究院（FRIM）、喺安邦嘅安邦森林公園同埋康情（Kanching）森林公園等。

雪蘭莪各大市鎮都擁有好多購物中心，吸引咗好多本地甚至外國旅客嚟購物，包括喺萬達鎮嘅萬達廣場、喺珍珠白沙羅商圈嘅The Curve、e@Curve、IPC 購物中心同宜家、喺白沙羅衛星市（Damansara Utama） 嘅麗陽城購物中心（Tropicana City Mall）、格拉那再也嘅伯樂泰購物中心（Paradigm Mall）、雙威鎮嘅雙威金字塔購物中心、沙登嘅綠水坊（The Mines）、梳邦再也嘅梳邦百利廣場、梳邦帝國同USJ高峰廣場、蒲種嘅IOI商場、巴生嘅武吉丁宜永旺購物中心同武吉拉惹購物中心、沙亞南嘅實達城市廣場（Setia City Mall）、Plaza Alam Sentral同SACC Mall。

雪州亦係Spa愛好者嘅天堂。自從2009年以嚟，當地嘅傳統按摩店有如雨後春筍噉出現。有啲店提供腳底按摩同Spa服務。

媒體
--

### 電視

首要媒體
雪州電視服務由7個免費電視台、一個衛星電視同兩個網絡電視組成。其中三個免費電視台由馬來西亞廣播電視（RTM）管理。馬來西亞廣播電台係一個聯邦政府旗下嘅機構，總部喺首都吉隆坡。另外三個商業電視台由首要媒體（Media Prima）管理。首要媒體係一間私營公司，總部喺雪蘭莪州萬達鎮。衛星電視由全國性嘅Astro大馬控股有限公司擁有。而雪蘭莪州政府亦擁有一個網絡電視平台。

|  |  |  |  |
| --- | --- | --- | --- |
| **電視台名稱** | **口號** | **官方網站** | **所屬集團** |
| 免費電視台 |
| TV1RTM第一台 | Mewarnaimu 增添色彩 | 官方網站 | 馬來西亞廣播電視（公營無線電視） |
| TV2RTM第二台 | Dunia Ria 娛樂世界 | 官方網站 | 馬來西亞廣播電視（公營無線電視） |
| TVi（英文：TVi (Malaysia)）RTM TVi（無線數位電視） |  | 官方網站 | 馬來西亞廣播電視（公營無線電視） |
| TVAlhijrah伊斯蘭台 | Rapatkan Saf | 官方網站 | Al Hijrah媒體集團（公營無線電視） |
| TV3 | Inspirasi Hidupku / My Life's Inspiration | 官方網站 | 首要媒體 |
| ntv7 | 感覺美好feel good | 官方網站 | 首要媒體 |
| 8TV八度空間 | 我們是不同的We're Different | 官方網站 | 首要媒體 |
| TV9第九電視 | Dekat di Hati / Close to the heart | 官方網站 | 首要媒體 |
| 衛星電視 |
| Astro | 繽紛世界　充實人生　Making Your Life Richer | 官方網站 | Usaha Tegas集團控股 |
| 網絡電視台 |
| 雪蘭莪TV | Merakyatkan Informasi 使人民獲得資訊 | 官方網站 | 雪蘭莪州政府 |
| 百格時事 |  | 官方網站 | 世華多媒體有限公司 |

### 電台

雪州入面電台服務分咗兩種，分別係FM同短波廣播（SW）頻率，並通過烏魯加里山同加影嘅發射訊號至全州各地。

雪州可收聽嘅電台有以下：

|  |  |  |  |  |
| --- | --- | --- | --- | --- |
| **電台名稱** | **電台頻率** | **語言** | **口號** | **官網** |
| 首要媒體旗下電台 |
| One FM | 88.1 | 漢、粵 |  |  |
| Hot FM | 97.6 | 馬 |  |  |
| Fly FM | 95.8 | 英 |  |  |
| Astro電台 |
| Mix FM | 94.5 | 英 |  |  |
| Hitz FM | 92.9 | 英 |  |  |
| Sinar FM | 96.7 | 馬 |  |  |
| Red FM | 104.9 | 英 |  |  |
| THR Raaga | 99.3 | 淡 |  |  |
| My FM | 101.8 | 漢、粵 |  |  |
| Melody FM | 103.0 | 漢 |  |  |
| Era FM | 103.3 | 馬 |  |  |
| LiteFM | 105.7 | 英 |  |  |
| Capital FM | 88.9 | 英 |  |  |
| 馬來西亞廣播電視 |
| Selangor FM | 100.9 | 馬 |  |  |
| KLFM | 97.2 | 馬 |  |  |
| Pahang FM | 107.5 | 馬 |  |  |
| Asyik FM | 102.5 FM, 6.050 kHz SW | 馬 |  |  |
| Muzik FM | 95.3 | 馬 |  |  |
| Radio Klasik FM | 98.3 FM, 5.965 kHz SW | 馬 |  |  |
| Minnal FM | 96.3 | 淡 |  |  |
| TraXX FM | 100.1 FM, 7.295 kHz SW | 英 |  |  |
| 愛FM | 106.7 | 漢、粵、閩和客 |  |  |
| 馬來西亞星報 |
| 988電台 | 98.8 | 漢、粵 |  |  |
| Suria FM | 105.3 | 馬 |  |  |

其他主要電台有Best104（104.1，柔佛區域電台）、BFM（89.9，英文商業電台）、IKIM.fm（91.5，伊斯蘭電台）、Salam FM（102.5，伊斯蘭電台）、Bernama FM（93.9，馬、英、淡新聞電台，屬於馬新社）。而喺雪霹邊境地區可接收Perak FM（89.6 MHz/95.6 MHz）雪森邊境地區可接收Negeri FM（92.6 MHz）。

地方社區電台包括由瑪拉工藝大學（MARA）運作嘅UFM (93.6) 同由博特拉大學運作的Putra FM (90.7) ，都係面向該校大學生嘅電台。

### 新聞出版

雪州主要報刊為：

#### 馬來文

* 《每日新聞》（*Berita Harian*）
* 《馬來西亞前鋒報》（*Utusan Malaysia*，巫統黨報）
* 《世界報》（*Kosmo！*）
* 《大都會日報》(in Bahasa Malaysia)
* 《陽光日報》（*Sinar Harian*）
* 《當今雪蘭莪》（*Selangor Kini*）

#### 英文

* 《新海峽時報》（*New Straits Times*）(in English)
* 《星報》（*The Star*，馬華公會持有四成股份）
* 《馬來郵報》（*The Malay Mail*）
* 《太陽報》（*The Sun*，免費發售）

#### 華文

* 《南洋商報》（*Nanyang Siang Pau*）
* 《星洲日報》（*Sin Chew Jit Poh*）
* 《中國報》（*China Press*）

#### 淡米爾文

* 《馬來西亞南班》（*Malaysia Nanban*）
* 《淡米爾尼申》（*Tamil Nesan*）
* 《麥卡奧賽》（*Makkal Osai*）

#### 官方黨報

* 《哈拉卡報》（*Harakah*，伊黨黨報，亦係依家雪州聯合政府成員黨之一，有巫、英兩種語文）
* 《公正之聲》（*Suara Keadilan*，希望聯盟公正黨黨報，為雪州聯合政府成員黨之一）

相
-

* 武吉美拉華帝嘅銀葉猴武吉美拉華帝嘅銀葉猴
* 皇家雪蘭莪錫鑞皇家雪蘭莪錫鑞
* 共和聯邦運動會森林公園共和聯邦運動會森林公園
* Kanching雨林瀑布Kanching雨林瀑布
* 士拉央巴剎士拉央巴剎
* 吉膽島吉膽島
* 馬來西亞森林研究院 (FRIM)馬來西亞森林研究院 (FRIM)
* 摩立黃金海岸摩立黃金海岸

註
-

1. ↑  原本由馬來西亞星報擁有，目前Astro電台正對該電台進行整合工作
2. ↑  原本由馬來西亞星報擁有，目前Astro電台正對該電台進行整合工作
3. ↑  只能喺沙亞南、巴生同八打靈再也收聽
4. ↑  只可以喺沙登收聽

參考
--

1. ↑  〈雪蘭莪州政府官方網站〉. 原著喺2010-09-28歸檔.
2. 1 2 3  〈依州属和种族排列的人口列表〉. 马来西亚资讯与多媒体部门. 2015. 原著喺2016-02-12歸檔. 喺2015年2月12日搵到.
3. 1 2  "Laporan Kiraan Permulaan 2010". Jabatan Perangkaan Malaysia. p. 25. 原著喺27 December 2010歸檔. 喺24 January 2011搵到.
4. ↑  "TABURAN PENDUDUK MENGIKUT PBT & MUKIM 2010" (馬來文). 馬來西亞國家統計局. 喺2017-12-15搵到.
5. ↑  "2010 Population and Housing Census of Malaysia" (PDF). Department of Statistics, Malaysia. 原著 (PDF)喺22 May 2014歸檔. 喺17 June 2012搵到. p. 13
6. ↑  "Selangor Maju Criteria". Bernama. 原著喺2007-04-10歸檔. 喺10 June 2009搵到.
7. ↑  "Najib: Selangor's Development Due To Leadership And Cooperation". Bernama. 26 August 2005. 原先內容歸檔喺2011年6月4日. 喺9 June 2009搵到.
8. ↑  Edward Rajendra (14 January 2016). "Best-kept family secret - Eat & Drink". *thestar.com.my*. 喺1 June 2018搵到.
9. ↑  "Lontong Klang sediakan lontong sedap pilihan ramai sejak 1970". *BlogMalaysia.com*. 15 October 2016. 喺1 June 2018搵到.
10. ↑  Patrick Pillai (2015). *Yearning to Belong: Malaysia's Indian Muslims, Chitties, Portuguese Eurasians, Peranakan Chinese and Baweanese* (第Illustrated版). ISEAS-Yusof Ishak Institute. p. 19. ISBN 9789814519670.
11. ↑  Mohd Hafiz Ismail; Sharifudin Abdul Rahim (16 February 2014). "Sejarah bermulanya Sate Kajang". *Sinar Harian*. 喺1 June 2018搵到.
12. ↑  "Communal dish". *thestar.com.my*. 24 August 2010. 喺1 June 2018搵到.
13. ↑  Sarah Hazimi (13 July 2017). "Hearty soto served with chicken pieces". *thestar.com.my*. 喺2 June 2018搵到.
14. ↑  "Pedas hingga telinga berdesing". *Kosmo!*. 喺2 June 2018搵到.`{{cite news}}`: CS1 maint: url-status (link)
15. ↑  Nor Hanisah Kamaruzaman (13 May 2016). "Keunikan jeli kulit lembu". *Harian Metro*. 原著喺2019年12月19號歸檔. 喺2 June 2018搵到.
16. ↑  Betty Saw (15 September 2014). *Best of Malaysian Cooking*. Marshall Cavendish International Asia Pte Ltd. pp. 89–127. ISBN 978-981-4561-98-3.
17. ↑  〈離市區不遠．3森林公園各有美景〉. 2010-09-12. 原先內容歸檔喺2017-06-11.
18. ↑  "Selangor allowed 4,000 massage parlours'". 喺19 August 2012搵到.`{{cite web}}`: CS1 maint: url-status (link)

| * 睇
* 傾
* 改
馬來西亞 馬來西亞州屬及聯邦直轄區 |
| --- |
| 州 |  霹靂· 雪蘭莪· 彭亨··柔佛· 吉打· 森美蘭· 玻璃市· 吉蘭丹· 登嘉樓· 檳城· 馬六甲· 沙撈越· 沙巴 |
|  聯邦直轄區 |  吉隆坡（首都）· 布城· 納閔 |